ஸ்ரீ மகாபோதி - தமிழ் விக்கிபீடியா (Tamil Wikipedia)

# ஸ்ரீ மகாபோதி

### கட்டற்ற கலைக்களஞ்சியமான விக்கிபீடியாவில் இருந்து.

ஸ்ரீ மகாபோதி மரம். மனிதனால் நட்டு வளர்க்கப்பட்ட, உலகிலேயே பழமையான மரம்

ஸ்ரீ மகாபோதி என்பது இலங்கையின் முதல் தலைநகரமான அனுராதபுரத்தில் உள்ள புனித வெள்ளரசு மரம் ஆகும். புத்தர் இருந்து ஞானம் பெற்ற வெள்ளரசு மரத்தின் கிளையில் இருந்து வளர்க்கப்பட்டதே இது என்று கூறப்படுகிறது. இது கி.மு 288 ஆம் ஆண்டில் நடப்பட்டதாக இலங்கை வரலாற்று நூல்கள் கூறுகின்றன. மனிதனால் நடப்பட்டதும், அவ்வாறு நடப்பட்ட காலம் அறியப்பட்டதுமான, மரங்களில், உலகிலேயே மிகப் பழமையான மரம் இதுவே எனச் சொல்லப்படுகிறது.

இது நில மட்டத்திலிருந்து 6.5 மீட்டர் உயரமான சமதரையில் நடப்பட்டுள்ளது. சுற்றிலும் பாதுகாப்புச் சுவர்கள் அமைக்கப்பட்டுள்ளது. இலங்கையில் பௌத்தர்களினால் மிகப் புனிதமாக மதிக்கப்படும் பௌத்த சின்னம் இதுவே என்பதுடன் உலகம் முழுவதிலும் உள்ள பௌத்தர்களாலும் இது பெரிதும் மதிக்கப்படுகின்றது. இதைச் சுற்றியுள்ள சுவர், கீர்த்தி ஸ்ரீ ராஜசிங்கன் என்னும் அரசன் காலத்தில், இம் மரத்தைக் காட்டு யானைகளிடமிருந்து பாதுகாப்பதற்காகக் கட்டப்பட்டதாகச் சொல்லப்படுகின்றது.

புத்தர் ஞானம் பெற்ற வெள்ளரசு மரத்தின் கிளை கி.மு மூன்றாம் நூற்றாண்டில், அசோகப் பேரரசரின் மகளும், பௌத்த பிக்குணியும் ஆன சங்கமித்தை என்பவரால் இலங்கைக்குக் கொண்டுவரப்பட்டது. இந்த மகாபோதி மரம், அனுராத புரத்திலிருந்த மகாமேகவண்ண பூங்காவில் இலங்கை அரசன் தேவநாம்பியதிஸ்ஸவால் நடப்பட்டது.

## [தொகு] வெளி இணைப்புகள்

- உயிர்ப்புள்ள பாரம்பரியம் - ஜய ஸ்ரீ மகாபோதி (ஆங்கிலம்)
- யுனெஸ்கோ உலகப் பாரம்பரியம் - அனுராதபுரம் புனித நகரம் (ஆங்கிலம்)
- ஸ்ரீ மகாபோதி சுற்றுலா இணையத் தளம் (ஆங்கிலம்)
- புத்தரும் போதி மரமும் (ஆங்கிலம்)

"http://ta.wikipedia.org../../../%E0%AE%B8/%E0%AF%8D/%E0%AE%B0/%E0%AE%B8%E0%AF%8D%E0%AE%B0%E0%AF%80_%E0%AE%AE%E0%AE%95%E0%AE%BE%E0%AE%AA%E0%AF%8B%E0%AE%A4%E0%AE%BF.html" இலிருந்து மீள்விக்கப்பட்டது

பக்க வகைகள்: இலங்கை | பெளத்தம்

##### Views

- கட்டுரை
- உரையாடல்
- நடைமுறையிலுள்ள திருத்தம்

##### தேடு

##### ஏனைய மொழிகள்

- English
- Magyar
- Tiếng Việt